

10131 



ΕΦΗΜΕΡΙΕ ΤΗΣ ΚΥΒΕΡΝΗΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑ: 


ΑΘΗΝΑ 

21 ΟΚΤΩΒΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

997 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης (15,000) στρεμμάτων στη θέση 
«Βάγια» της Κοινότητας Κατακαλίου του Νομού Κορινθίας. . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός χώρου για ανέγερση νηπιαγωγείου και παιδικού σταθ¬ 
μού στο Ο.Τ. 31 του Δήμου Πυλαίας περιοχή Μαλακοπής, Ν. θεσ/- 
νίκης... 2 

ΑΝΑΚΟΙΝΩΣΕΙΣ 

Παρακατάθεση αποζημίωσης ακινήτων που έχόυν ρυμοτομηθεί με 
το εγκριμένο ρυμοτομικό σχέδιο του Δήμου Ν. Λιοσίων για τη 
διεύρυνση της οδού θηβών από την οδό Βούρβαχη μέχρι την 


οδό Κουντουριώτη Π.Α.' 13/85 στο Ν. Αττικής, ι. 3 

Ανακοίνωση παρακατάθεσης αποζημιώσεων για εφαρμογή σχεδίου 

πόλης στη Λαμία Ν. Φθιώτιδας. 4 

Ειδοποίηση συμπληρωματικής παρακατάθεσης που έγινε, ποσού, αποζη¬ 
μίωσης προσκυρωμένου οικοπέδου, 40,5 τ.μ. στην Κατερίνη Ν. Πιε¬ 
ρίας.:.. 5 

Ειδοποίηση για παρακατάθεση αποζημίωσης προσκυρωθείσης λόγω 
ρυμοτομίας ιδιοκτησίας κειμένης επί της οδού Μπουμπουλίνας 1 
και Επιμενίδου της περιοχής "Ανω Πόλης στη Θεσσαλονίκη. . . 6 
Ειδοποίηση για παρακατάθεση αποζημίωσης προσκυρωθείσης λόγω 
• ρυμοτομίας ιδιοκτησίας κειμένης επί της οδού Μπουμπουλίνας I 
και Επιμενίδου της περιοχής Άνω Πόλης στη Θεσσαλονίκη. . . 7 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1720 (1) 

Κήρυξη αναδασωτέας έκτασης (15,000) στρεμμάτων στη θέση «Βά¬ 
για» της Κοινότητας Κατακαλίου του Νομού Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
' Εχοντας υπόψη: 

1. Τις διατάξεις για διοικητική αποκέντρωση. 


2. Τις διατάξεις του άρθρου 117 παρ. 3 του Συντάγματος της χώ¬ 
ρας. 

3. Τις διατάξεις του Ν. 998/79 «περί προστασίας των δασών κλπ» και 
ειδικότερα: 

α) του άρθρου 41 παρ. 1. 

β) του άρθρου 38 παρ. 1. 

4. Τις διαταγές του Υπουργείου Γεωργίας 
α) 160417/1180/8.7.8.0. 

β) 182447/3049/24.9.80. 

5. ’Οτι η έκταση που αναφέρεται στο θέμα αποψιλώθηκε από πυρ- 
καϊά που έγινε την 4 Αυγούστου 1986 και σύμφωνα με την αριθ. 
4025/19.9.86 πρόταση του Δασαρχείου Κορίνθου επιβάλλεται να 
κηρυχθεί αναδασωτέα, αποφασίζουμε: 

Κηρύσσουμε αναδασωτέα, με σκοπό τη διατήρηση του χαρακτήρα 
της δασικής έκτασης με φυσική αναγέννηση ώστε ν’ αποκλειστεί η 
διάθεση αυτής για άλλο προορισμό, την ιδιωτική δασική έκταση εμβα- 
δού δέκα πέντε (15) στρεμμάτων που βρίσκεται στη θέση «Βάγια» της 
περιφέρειας της κοινότητας Κατακαλίου. 

Προσδιορίζεται με τα στοιχεία ΑΒΓΔΑ και έχει όρια: 

Ανατολικά: Με όμοιο Δάσος Χαλεπίου πεύκης. 

-Δυτικά: Ομοίως. · 

Βόρεια: Με θάλασσα Σαρωνικού. 

Νότια: Με όμοιο δάσος Χαλεπίου Πεύκης, όπως φαίνεται στο συνημμένο 
τοπογραφικό διάγραμμα που αποτελεί αναπόσπαστο μέρος της αποφάσεως 
αυτής. 

Η απόφαση αυτή να ισχύσει από της κοινοποιήσεως (αρθρ. 41 Ν. 
998/79) και προ της δημοσιεύσεως της στην Εφημερίδα της Κυβερ- 
νήσεως (αρθρ. 37 Ν. 3200/55). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Κόρινθος, 30 Σεπτεμβρίου 1986 
Ο Νομάρχης 

ΑΝΑΣΤ. ΣΤΑΥΡΟΠΟΥΛΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αρι6. ΑΠ/ΠΜ 34365 (2) 

Χαρακτηρισμός χώρου για ανέγερση νηπιαγωγείου και παιδικού σταθμού 
στο Ο.Τ. 31 του Δήμου Πυλαίας περιοχή Μαλακοπής, Ν. Θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
' Εχοντας υπόψη: 

1. Τις δ/ξεις του από 17.7.23 Ν. Δ/τος (ΦΕΚ 228 τ. Α'/23) 
«περί σχεδίων πόλεων κ.λ.π.» όπως μεταγενέστερα τροποποιήθηκαν 
και συμπληρώθηκαν και ειδικότερα τα άρθρα 3, 9 και 29. 

2. Τις δ/ξεις του Ν. 3200/55 «περί Διοικητικής αποκέντρωσης» 
όπως αυτές τροποποιήθηκαν και συμπληρώθηκαν μεταγενέστερα. 

3. Τις δ/ξεις του Α.Ν. 314/68 (ΦΕΚ 47 τ. Α’ 1968) «περί 
παροχής εις τον Υπουργόν Βορείου Ελλάδος και τους Νομάρχες αρμο¬ 
διότητας επί θεμάτων εγκρίσεως επεκτάσεως και τροποποιήσεων σχε¬ 
δίων πόλεων και κωμών» άρθρο 1 όπως αντικαταστάθηκαν με το 
άρθρο 1 του Ν. 1018/71 (ΦΕΚ 220 τ. Α/71). 

4. Τις διατάξεις του Ν. 1032/80 «περί συστάσεως του Υπουργείου 
Χωροταξίας Οικισμού και Περ/ντος» (ΦΕΚ 57 τ. Α'/80) και ειδικό¬ 
τερα των άρθρων 2, 3 και 7 αυτού. 

5. Τις διατάξεις του Ν. 1558/85 «Κυβέρνηση και Κυβερνητικά 
’ Οργανα» και ειδικότερα το άρθρο 27 αυτού. 

6. Τις διατάξεις του Ν. 1337/83 «επέκταση των πολ/κών σχεδίων 
οικιστικής ανάπτυξης και σχετικές ρυθμίσεις» (ΦΕΚ 33 τ. Α') 14.3. 
83) και ειδικότερα των άρθρων 26, 33, 37 και 38 αυτού όπως 
συμπληρώθηκαν και τροποποιήθηκαν με τις δ/ξεις τού Ν. 1512/85 


«περί τροποποίησης και συμπλήρωσης πολ/κών δ/ξεων κ.λπ.» (ΦΕΚ 
4 τ. Α’/11.1.85) και ειδικότερα το άρθρο 8 αυτού. 

7. Τις δ/ξεις του υπ’ αριθμ. 183 Π.Δ/τος (ΦΕΚ 70Α/5.6.85) 
«περί έγκρισης τροποποιήσεων και καθορισμό όρων και περιορι¬ 
σμών δόμησης από τους Νομάρχες». 

8. Την αρ. ΔΠ/ΕΑ/54253/οικ./30.12.85 απόφαση Νομάρχη 
Θεσ/νίκης «περί συστάσεως Συμβουλίου Χωροταξίας Οικισμού και 
Περιβάλλοντος Νομού θεσ/νίκης. 

9. Τις υπ’ αριθμ. 143/85 και 111/85 αποφάσεις του Δημοτικού 
Συμβουλίου Πυλαίας. 

10. Την από 2.9.86 εισήγηση της Δ/νσης Πολεοδομίας Θεσ/νίκης. 

11. Την σύμφωνη γνωμοδότηση του Συμβουλίου Χ.Ο.Π. Ν. 
θεσ/νίκης όπως αυτή διατυπώθηκε στην 49 πράξη της 34ης 
συνεδρίας 2.9.86, αποφασίζουμε: 

1. Εγκρίνεται η τροποποίηση του ρυμοτομικού σχεδίου με τον χαρα¬ 
κτηρισμό του χώρου Α1, Α2 Α3 Α4 (αριθ. οικοπέδου 6- 7- 8- 9), 
στο οικοδομικό τετράγωνο 31 του Δήμου Πυλαίας σαν χώρο για 
ανέγερση Νηπιαγωγείου και Παιδικού Σταθμού όπως φαίνεται στο 
τοπογραφικό διάγραμμα (κλίμακα 1:500), το θεωρημένο από τον 
Δ/ντή Πολεοδομίας που συνοδεύει την απόφαση αυτή. 

2. Η ισχύς της απόφασης αυτής αρχίζει από τη δημοσίευσή της 
στην Εφημερίδα της Κυβέρνησης. 

3. Η απόφαση αυτή να δημοσιευθεί στην Εφημερίδα της Κυβέρνησης 
(αρθρ. 1 του Ν. 1018/71 ΦΕΚ 220 Α'). 

Θεσσαλονίκη, 17 Σεπτεμβρίου 1986 
Ο Νομάρχης 
ΝΙΚΟΣ ΠΙΝΑΚΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 


Αριθ. Α1γ/0/11543 (3) 

Παρακατάθεση αποζημίωσης ακινήτων που έχουν ρυμοτομηθεΐ με το 

εγκριμένο ρυμοτομικό σχέδιο του Δήμου Ν. Λιοσίων για τη διεύ¬ 
ρυνση της οδού Θηβών από την οδό Βούρβαχη μέχρι την οδό 

Κουντουριώτη Π.Α. 13/85, στο Ν. Αττικής. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1) Τις διατάξεις του ν. δ/τος 17.7.1923 «περί σχεδίων πόλεων κωμών- 
και συνοικισμών του Κράτους και οικοδομής αυτών» (ΦΕΚ 228/16.8. 
1923 τ. Α·). 

2) Τις διατάξεις του ν. δ/τος 797/1971 «Περί αναγκαστικών 
απαλλοτριώσεων (ΦΕΚ 1/1.1.1971 τ. Α'). 

3) Την εξουσιοδοτική απόφαση του Τπουργού ΓΙΕ.ΧΩ.ΔΕ ΕΔ- 
2α/01/78/Φ.2.2.1/14.8.1985 (ΦΕΚ 496/14.8.85 τ. Β'). 

4) Το π. δ/γμα 910/1977 ΦΕΚ 305/10.10.1977 τ. Α' «περί 
Οργανισμού του ΐπ. Δημοσίων Έργων». 

5) Τον πίνακα παρακατάθεσης της αποζημίωσης που καθορίστηκε 
με την απόφαση 978/8.7.85 του Μονομελούς Πρωτοδικείου Αθηνών 
για ακίνητα που ρυμοτομήθηκαν με το εγκριμένο ρυμοτομικό σχέδιο 
του Δήμου Ν. Λιοσίων για τη διεύρυνση της οδού Θηβών από την οδό 
Βούρβαχη μέχρι την οδό Κουντουριώτη σύμφωνα με τις ενδείξεις της 
πράξης αναλογισμού 13/85 ειδοποιούμε τα πρόσωπα που έχουν ή 
αξιώνουν εμπράγματα δικαιώματα στα παραπάνω ακίνητα, ότι η απο¬ 
ζημίωση των οικοπεδικών εκτάσεων που έχουν ρυμοτομηθεΐ και των 
επικειμένων τους όπως σημειώνονται στα στοιχεία προδικασίας του 
άρθρου 5 του ν. 653/1977, έχει κατατεθεί στο Ταμείο Παρακαταθη¬ 
κών και Δανείων Αθηνών ύστερα από το συμψηφισμό δικαιωμάτων 
και υποχρεώσεων που προβλέπει το άρθρο 6 του ν. 5269/1931 και 
με την έκδοση του γραμματίου παρακαταθήκης 823441/3.10,86 για 
συνολικό ποσό 3.815.715 δραχμών. 

Η παρακατάθεση της παραπάνω αποζημίωσης έγινε υπέρ 1) 
Κληρ. Γεωργίου Δημητρακοπούλου (1.255.710 δρχ) 2) Ευστα¬ 
θίου Αθανασίου Κων/νας και Ελένης (1.872.150 δρχ.) 3) Πάνου 
Κων/νου (95.025 δρχ.) 4) Μενέγα Αικατερίνης (46.095 δρχ) 5) 
Μιχαλοπούλου Παρασκευά, Σταυρούλας Ποντάκη Σταματίας Στα- 
θάκου Ευφροσύνης συζ. Ιωάννου (546.735) δρχ και θα καταβληθεί 
μόνο στα" πρόσωπα που θα αναγνωριστούν δικαιούχοι με απόφαση 
του Μονομελούς Πρωτοδικείου Αθηνών. 

Αθήνα, 7 Οκτωβρίου 1986 
Με εντολή Νομάρχη 

Ο Τμηματάρχης 

ΜΑΝΩΛΗΣ ΔΑΣΚΑΛΑΚΗΣ 

--φ- 

(4) 

• Ανακοίνωση παρακατάθεσης αποζημιώσεων για εφαρμογή σχεδίου 
πόλης στη Λαμία Ν. Φθιώτιδας. 

Ο ΔΗΜΑΡΧΟΣ ΛΑΜΙΕΩΝ 

Ο Δήμος Λαμιέων ως επισπεύδων κατέθεσε την 12.9.1986 στη 
Λαμία στο Γραφείο του Ταμείου Παρακαταθηκών και Δανείων το ποσό 
των 4.523.250 δραχμών εκδοθέντος του αριθ. 29602/12.9.86 
γραμματίου συστάσεως παρακαταθήκης ως αποζημίωση υπέρ των 
νομίμως αναγνωρΐ' , θτ:·3ομένων δικαιούχων ρυμοτομουμένων ακινήτων 
' για την εφαρμογή το σχεδίου πόλης στην οδό Αγραφων όπως αυτά 
εμφαίνονται στο από 22.1.1981 διάγραμμα και κτηματολογικό πίνακα 
της αρχιτέκτονος Αθανασίας Κιούση- Ριζοπούλου, που συνοδεύουν την 
αριθ. 4/81 Πράξη Αναλογισμού βάσει της αριθ. 171/86 απόφασης 
του Μονομελούς Πρωτοδικείου Λαμίας και της αριθ. 191/86 απόφα¬ 
σης του Δημοτικού Συμβουλίου Λαμίας. 

Λαμία, 30 Σεπτεμβρίου 1986 
Ο Δήμαρχος · 

ΛΑΜΠΡΟΣ ΠΑΓΙΑΔΗΜΑΣ 


(δ) 

Ειδοποίηση συμπληρωματικής παρακατάθεσης που έγινε, ποσού, αποζημί¬ 
ωσης προσκυρωμένου οικοπέδου, 40,5 τ.μ. στην Κατερίνη Ν. Πιερίας. 

Ο Κοσμάς και η Ελένη σύζυγος Κοσμά Παρασκευόπουλου κάτοικοι 
Αθήνας Τιμολέοντος Βάσσου 28, ενεργούντες βάσει του με αριθμό 
13.427/2.10.86 γραμματίου σύστασης παρακαταθήκης του Τα¬ 
μείου Παρακαταθηκών και Δανείων Κατερίνης (Α’ "Δημόσιο Ταμείο 
Κατερίνης) κατέθεσαν σ’ αυτό ποσό τετρακόσιες σαράντα πέντε χιλιά¬ 
δες και πεντακόσιες δραχμές (445.500) και συντάχθηκε η με αριθμό 
6.347/2.10.86 πράξη παρακατάθεσης της Συμβολαιογράφου Κατε¬ 
ρίνης Στέλλας Μπλάτζα- Κουτσοπούλου, που κοινοποιήθηκε στο δι¬ 
καιούχο με την υπ’ αριθ. 1103/8.10.86 έκθεση επίδοσης του Δικα¬ 
στικού Επιμελητή Κώστα Γ. Γιαννούλη σαν αποζημίωση στον δι¬ 
καιούχο Νικόλαο Χαρισιάδη του Κλεομένους κατοίκου Αθήνας, και 
σαν συμπληρωματική παρακατάθεση για προσκύρωση 40,5 τ.μ. βά¬ 
σει της πράξης 9/1958 αναλογισμού, τακτοποίησης και προσκύρω¬ 
σης του Πολεοδομικού Γραφείου Κατερίνης και με απόφαση του 
Πολυμελούς Πρωτοδικείου Κατερίνης 224/9.5.85 ορίζεται οριστική 
τιμή μονάδας είκοσι χιλιάδες δραχμές το τ.μ. (20.000) και είχε 
πληρωθεί με προγενέστερες αποφάσεις με εννέα χιλιάδες (9.000) το 
τ.μ. Η συμπληρωματική παρακατάθεση αυτή αφορά την αξίαν των 
40,5 τ.μ. προς 11.000 δραχμές το τ.μ. 

Για γνώση του παραπάνω δικαιούχου και για τις νόμιμες συνέπειες 
με την ρητή επιφύλαξη κάθε νόμιμου δικαιώματος μας, γίνεται αυτή 
η ειδοποίηση για την χωρίς εμπόδια διάνοιξη του δρόμου Τραπεζού- 
ντας και άλλου χωρίς όνομα δρόμου. 

Αθήνα, 14 Οκτωβρίου 1986 
Οι καταθέσαντες 

Κοσμάς και Ελένη Παρασκευοπούλου 

Η Πληρεξούσιος Δικηγόρος 
ΙΦ. Π. ΚΑΝΣΟΤΖΙΔΟΤ 

(Αριθ. διπλ. Α’ δημ. ταμ. Κατερίνης Φ. Μ' Α3977889/1.10.86) 
(Αρ. διπλ. Ταμ. Παρ/Θηκών & Δανείων Κατερίνης 13472/2.10.86) 
(Αριθ. διπλ. Δημ. Ταμ. Δικ. Εισ. Αθην. 4257513/14.10.86) 


♦ 


< 6 > 

Ειδοποίηση για παρακατάθεση αποζημίωσης προσκυρωθείσης λόγω ρυ¬ 
μοτομίας ιδιοκτησίας κειμένης επί της οδού Μπουμπουλίνας 1 και 

Επιμενίδου της περιοχής Άνω Πόλης στη Θεσσαλονίκη. 

Με το γραμμάτιο συστάσεως παρακαταθήκης του υποκαταστήματος 
Παρακαταθηκών και Δανείων Θεσσαλονίκης, υπ’ αριθμ. 376477/19.9. 
1986 κατατέθηκε από τους I. Βασίλειο Δημητρίου Ασαρίδη, 2. Σοφία 
Δημητρίου Ασαρίδη, και 3. Ανατολή Δημητρίου Ασαρίδη, κατοίκων 
Θεσσαλονίκης το συνολικό ποσό των τριακοσίων εβδομήντα εννέα χιλιά¬ 
δων πεντακοσίων δραχμών (379.500), για αποζημίωση λόγω προσκυ- 
ρώσεώς και ρυμοτομίας του υπό στοιχεία 12- 13- 14- 15- 16- 17- 
12 τμήματος επιφάνειας 38,50 τ.μ. ιδιοκτησίας Βενιζέλου Μαρκόπουλου 
που βρίσκεται επί των οδών Μπουμπουλίνας Επιμενίδου και παρόδρυ 
Ισιόδου του σχεδίου πόλεως Θεσσαλονίκης που προσκυρώνεται στην 
ιδιοκτησία των καταθετών, με την υπ’ αριθμ. 4785/1983 πράξη τακτο¬ 
ποίησης του Πολεοδομικού Γραφείου Θεσσαλονίκης νόμιμα κυρωθείσης 
με την υπ’ αριθμ. 7419/1983 απόφαση Νομαρχίας Θεσσαλονίκης, η 
οποία αποζημίωση έχει προσδιοριστεί με την υπ’ αριθμ. 1931/1986 
απόφαση του Μονομελούς Πρωτοδικείου Θεσσαλονίκης στο ποσό των 
οχτακοσιών ογδόντα πέντε χιλιάδων πεντακοσίων δραχμών (885.500), 
μείον πεντακόσιες έξη χιλιάδες δραχμές (506.000) προς συμψηφισμό 
απαιτήσεως των καταθετών από αποζημίωσης τμήματος υπό στοιχεία 
3- 5- 6- 7- 8- 12-3 επιφάνειας 22 τ.μ. ιδιοκτησίας των καταθετών 
που βρίσκεται στην οδό Μπουμπουλίνας I και Επιμενίδου (Άνω Πόλη) 
του σχεδίου πόλεως Θεσσαλονίκης και προσκυρώνεται στην ιδιοκτησία 
του Βενιζέλου Μαρκόπουλου σύμφωνα με την ίδια παραπάνω πράξη 
που κυρώθηκε νόμιμα με την ίδια παραπάνω απόφαση της Νομαρχίας 
Θεσσαλονίκης ενώ η αποζημίωση προσδιορίστηκε με την ίδια παραπάνω 

απόφαση του Μονομελούς Πρωτοδικείου Θεσσαλονίκης. Ειδοποιούνται 
λοιπόν οι αναγνωρισθηΟόμενοι δικαιούχοι ότι το παραπάνω γραμμάτιο 
συστάσεως παρακαταθήκης κατατέθηκε ήδη στη συμβολαιογράφο Θεσ¬ 
σαλονίκης Παρασκευή Παναγακοπούλου - Μουρτζούκου όπου έχει συ- 
σταθεί και η σχετική υπ’ αριθμ. 205/22.9,1986 πράξη καταθέσεως. 

Θεσσαλονίκη, 26 Σεπτεμβρίου 1986 

Ο Πληρεξούσιος Δικηγόρος 
ΔΗΜΗΤΡΗΣ Φ. ΣΤΑΜΑΤΗΣ 

(Αριθ. διπλ. Δημ. Ταμ. Εισ. και Δικ. θεσ/νίκης 4759330 
4760111 της 26.9. και 1.10.86). 


Ειδοποίηση για παρακατάθεση αποζημίωσης προσκυρωθείσης λόγω ρυ¬ 
μοτομίας ιδιοκτησίας κειμένης επί της οδού Μπουμπουλίνας 1 και 
Επιμενίδου της περιοχής Άνω Πόλης στη Θεσσαλονίκη. 

Με το γραμμάτιο συστάσεως παρακαταθήκης του υποκαταστήματος 
Παρακαταθηκών και Δανείων Θεσσαλονίκης, υπ’ αριθμ. 376476/19.9. 
1986 κατατέθηκε από τους 1. Βασίλειο Δημητρίου Ασαρίδη. 2, Σοφία 
Δημητρίου Ασαρίδη και 3. Ανατολή Δημητρίου Ασαρίδη, κατοίκων Θεσ¬ 


σαλονίκης το συνολικό ποσό των οχτακοσιών εβδομήντα οχτώ χιλιάδων 
εξακοσίων δραχμών (878.600), για αποζημίωση λόγω προσκυρώσεως 
και ρυμοτομίας του υπό στοιχεία 1- 2- 3- 4- 1- τμήματος, επιφάνειας 
38,20 τ.μ., ιδιοκτησίας Νεάνθη Μπαμπούκτσου/που βρίσκεται επί των 
οδών Μπουμπουλίνας I, Επιμενίδου και παρόδου Ισιόδου του σχεδίου 
πόλε ως Θεσσαλονίκης που προσκυρώνεται στην ιδιοκτησία των καταθε¬ 
τών, με την υπ’ αριθμ. 4785/1983 πράξη τακτοποίησης του Πολεοδο- 
μικού Γραφείου Θεσσαλονίκης νόμιμα κυρωθείσης με την υπ’ αριθμ. 
7419/1983 απόφαση Νομαρχίας θεσ/νίκης η οποία αποζημίωση έχει 
προσδιοριστεί με την υπ’ αριθμ. 1931/1986 απόφαση του Μονομελούς 
Πρωτοδικείου Θεσσαλονίκης. Ειδοποιούνται λοιπόν οι αναγνωρισθησόμε- 
νοι δικαιούχοι ότι το παραπάνω γραμμάτιο συστάσεως παρακαταθήκης 
κατατέθηκε ήδη στη συμβολαιογράφο Θεσσαλονίκης Παρασκευή Πανα¬ 
γακοπούλου - Μουρτζούκου όπου έχει συσταθεί και η σχετική υπ’ αριθμ. 
204/22.9.1986 πράξη καταθέσεως. 

Θεσσαλονίκη, 26 Σεπτεμβρίου 1986 

Ο Πληρεξούσιος Δικηγόρος 
ΔΗΜΗΤΡΙΟΣ Φ. ΣΤΑΜΑΤΗΣ 

(Αριθ. διπλ. Δημ. Ταμ. Εισ. και Δικ. θεσ. 4759329 4760110 26.9. και 

1 . 10 . 86 ). 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




